Face Yourself

Face Yourself (מעוצב: "FACE YOURSELF"; בעברית: "תתמודד עם עצמך") הוא אלבום האולפן החמישי של להקת הבנים הדרום קוריאנית BTS ואלבום האולפן השלישי שלהם ביפנית. האלבום יצא ב-4 באפריל 2018, דרך ביג היט, , יוניברסל מיוזיק יפן ודאף ג'אם רקורדינג. האלבום מכיל גרסאות יפניות לשירים שיצאו בעבר באלבום האולפן הקוריאני השני שלהם Wings, ובמיני-אלבום החמישי Love Yourself: Her, בנוסף לשלושה שירים חדשים ומקוריים בשפה היפנית: , "Let Go" ו-"Crystal Snow". האלבום הגיע הישר למקום ה-43 בבילבורד 200 והפך לאלבום היפני עם הדירוג השלישי בגובהו בתולדות המצעד.

רקע ושחרור 
ב-1 בפברואר 2018 הוכרז על יציאת האלבום ב-4 באפריל בנוסף לפרטים על שלוש מהדורות מוגבלות. רשימת רצועות מתוכננת חשפה גרסאות יפניות חדשות לשירים "Go Go" ו-"Best of Me" מהמיני-אלבום בקוריאנית Love Yourself: Her משנת 2017, וכן הכללה של "Crystal Snow", שיצא במקור בדצמבר 2017 כחלק מאלבום סינגל משולש צד א' יחד עם גרסאות ביפנית ל-"Mic Drop" ו-"DNA". רשימת הרצועות הסופית שוחררה ב-8 במרץ. באותו יום,  הוכרז כשיר הנושא הפותח לדרמה היפנית , מהדורה מחודשת לסדרת טלוויזיה דרום קוריאנית משנת 2016 באותו השם. חשיפה של השיר שודרה ב-15 במרץ, מה שגרם לו להתברג במצעד בילבורד יפן הוט 100 לפני יציאתו הרשמית - הוא הגיע למקום ה-25 בשיאו.

התרגומים היפניים ל"Blood Sweat & Tears", "DNA", "Not Today", "MIC Drop", "Go Go" ו-"Crystal Snow" נעשו על ידי הראפר והמעבד היפני .

מהדורות 
ארבע גרסאות של האלבום הועמדו לרכישה: שלוש מהדורות מוגבלות ומהדורה רגילה לתקליטור בלבד. מהדורות A ו-B כללו שתיהן חוברת בת 32 עמודים, והן כללו תוכן בלעדי הניתן לצפייה בבלו-ריי וב-DVD בהתאמה. מהדורה C כללה חוברת בת 68 עמודים ואילו המהדורה הרגילה כללה חוברת בת 24 עמודים. כל האלבומים חולקים רשימת רצועות זהה.

הצלחה מסחרית 
האלבום הגיע הישר למקום הראשון במצעד אלבומי ה-CD היומי של אוריקון. הוא נשאר שם שבעה ימים רצופים, דורג במקום הראשון במצעד האלבום השבועי עם יותר מ-282,000 יחידות מצטברות שנמכרו ובכך שבר שיא בן שש שנים וחמישה חודשים שהוחזק בעבר על ידי , על המכירות הגבוהות ביותר בשבוע הראשון של אמן קוריאני במצעד אוריקון. ההישג הפך את Face Yourself לאלבום הרווחי ביותר של אמן גבר במצעד אוריקון לשנת 2018 באותה עת. האלבום דורג במקום ה-12 במצעד היומי ביום השמיני למצעד, אך עלה בחזרה במהלך השבועות הבאים והגיע עד למקום השני. הוא השתתף שלושה עשר שבועות רצופים במצעד אוריקון, עם 324,381 יחידות מצטברות שנמכרו, וב-10 במאי קיבל אישור פלטינה מ-RIAJ ובכך הפך לאלבום היפני הראשון של BTS שהגיע להישג זה. אוריקון הודיעה ביוני, ש-Face Yourself ו-BTS הגיעו לעשירייה הראשונה במצעד "דירוג האלבומים" ו"דירוג מכירות האמנים" למחצית הראשונה של 2018, במקומות הרביעי והשישי בהתאמה. BTS היה האמן הקוריאני היחיד שנכנס לשני המצעדים, והאמן הבינלאומי בעל הדירוג הגבוה ביותר. טאוור רקורדס יפן דיווחה שהאלבום היה האלבום השני הנמכר ביותר של אמן קוריאני ביפן לשנת 2018.

ב-14 בינואר 2019, האלבום זכה בתעודת פלטינה כפולה על ידי RIAJ על מכירת למעלה מ-500,000 עותקים. זהו האלבום הראשון של אמן קוריאני שהגיע להישג זה זה מאז  של קארה בדצמבר 2011.

סינגלים 
לאחר יציאת האלבום, "Don't Leave Me" נכנס למקום ה-28 במצעד הסינגלים השבועי הדיגיטלי של אוריקון, עם 4,611 עותקים דיגיטליים שנמכרו בתקופה שבין 2–8 באפריל. "Let Go" הופיע לראשונה במקום ה-40 בבילבורד יפן הוט 100, ונכנס למצעד ההורדות המשולב של גאון בדרום קוריאה במקום ה-63. בפברואר 2021, השיר זכה לתואר כסף על ידי ה-RIAJ על מעל ל-30 מיליון השמעות ביפן.

ארבעה מהסינגלים של האלבום דורגו במצעד שירי העולם הדיגיטליים. "Don't Leave Me" הגיע הישר לראש המצעד עם 9,000 מכירות, והעניק ללהקה את הכניסה השביעית למקום הראשון, בעוד "Let Go" הגיע למקום השני, ו"Intro: Ringwanderung" ו"Outro: Crack" נכנסו למקום הרביעי והחמישי בהתאמה.

שבחים 
האלבום היה מועמד וזכה בפרס אלבום השנה ובשלושת האלבומים הטובים ביותר בקטגוריית אסיה בטקס פרס דיסק הזהב של יפן לשנת 2019.

רשימת רצועות

מקורי 
כל המילים ביפנית נכתבו על ידי KM-מרקיט.

מהדורות מוגבלות A·B

מיקומי שיא

נתוני מכירות ותארים

היסטוריית יציאות לאור

קישורים חיצוניים 

אלבומי 2018
אלבומי BTS
אלבומים בקוריאנית
אלבומי חברת דאף ג'אם
אלבומי חברת הייב קורפוריישן